Hoffselva

Hoffselva er en elv som renner gjennom Hoff og Skøyen i Oslo og som munner ut i Bestumkilen ved Sjølyst. Elven har sine kilder i området rundt Holmenkollen, Voksenåsen og Vettakollen, og passerer gjennom Holmendammen, Smestaddammen og Hoffsdammen.

Hoffselva går gjennom kulverter under jernbanen på Skøyen og under E18 ved Sjølyst. Beregninger viser at kulverten under E18 har dykket innløp når vannføringen i elven er over 13 m³/s, noe som tilsvarer en flom med gjentaksintervall på 20 år. Hoffselva forårsaker jevnlig flomsituasjoner på Skøyen.

Elva har bestand av sjøørret. Den 29. september 2009 ble det observert fiskedød i elva, og dette ble satt i sammenheng med et utslipp av fosforsyre gjennom en spillvannsledning. Kommunens vann- og avløpsetat (VAV) besørget undersøkelse og dokumentasjon av skaden. Det ble konkludert med en dødelighet på ca 50% for fisk, og at bunndyrfaunaen ble utryddet på strekningen ned til sjøen. Det ble likevel forventet at bunndyrfaunaen ville normaliseres i løpet av påfølgende vinter, og at fisk i fjorden ville sikre ny bestand.Svein Jakob Saltveit og Åge Brabrand. Fiskedød i Hoffselva, Oslo kommune. Laboratorium for ferskvannsøkologi og innlandsfiske, rapport  nr. 274 – 2009. Besøkt 4. april 2015

 Se også 
 Liste over elver i Oslo

 Referanser 

 Litteratur 



 Eksterne lenker 


Kategori:Elver i Oslo
Kategori:Oslomarkavassdragene
Kategori:Bydel Vestre Aker